„(Cum vor fi mişcate accizele în 2015? În jos, în sus? Că nouă Ministerul Finanţelor nu ne spune nimic despre accize) Şi credeţi că nouă ne spune? Nu vă faceţi niciun fel de...vis în acest sens. Revin cu o informaţie strict secretă, nu aude nimeni: avem conturile Ministerului de Finanţe, mă uit în fiecare dimineaţă la ele. Fac ochii cât cepele. De unde atâţia bani?”, a declarat Mugur Isărescu.

Banca Naţională a redus prognoza de creştere a preţurilor pentru acest an de la 2,2% la 1,5%. Şi asta, în principal, datorită factorilor externi: preţul petrolului a scăzut la minimul ultimilor patru ani, iar embargoul asupra Rusiei a ieftinit legumele şi fructele chiar şi în lunile de toamnă când, de regulă, se scumpeau.

Guvernatorul vine cu veşti bune şi în ceea ce priveşte leul. Va fi stabil şi anul viitor.